CELEX: 62015CN0121
Language: bg
Date: 2014-12-18 00:00:00
Title: Дело C-121/15: Преюдициално запитване от Conseil d'État (Франция), постъпило на 18 декември 2015 г. — ANODE — Association nationale des opérateurs détaillants en énergie/Premier ministre, Ministre de l’économie, de l’industrie et du numérique, Commission de régulation de l’énergie, GDF Suez

1.6.2015   
            
            
               BG
            
            
               Официален вестник на Европейския съюз
            
            
               C 178/8
            
         Преюдициално запитване от Conseil d'État (Франция), постъпило на 18 декември 2015 г. — ANODE — Association nationale des opérateurs détaillants en énergie/Premier ministre, Ministre de l’économie, de l’industrie et du numérique, Commission de régulation de l’énergie, GDF Suez
   (Дело C-121/15)
   (2015/C 178/08)
   Език на производството: френски
   
      Запитваща юрисдикция
   
   Conseil d'État
   
      Страни в главното производство
   
   
      Жалбоподател: ANODE — Association nationale des opérateurs détaillants en énergie
   
      Ответник: Premier ministre, Ministre de l’économie, de l’industrie et du numérique, Commission de régulation de l’énergie, GDF Suez
   
      Преюдициални въпроси
   
   
               1)
            
            
               Трябва ли да се счита, че намесата на държава членка, изразяваща се в задължаване на традиционния оператор да предлага на крайния потребител доставката на природен газ по регулирани тарифи, но която не е пречка традиционният доставчик, както и алтернативни доставчици да предлагат конкурентни оферти на по-ниски цени от тези тарифи, води до определяне на нивото на цената на доставката на природен газ на крайния потребител, независимо от свободната пазарна конкуренция и дали тази държавна намеса представлява по самото си естество пречка за постигането на конкурентен пазар на природен газ, посочено в член 3, параграф 1 от Директива 2009/73/ЕО (1)?
            
         
               2)
            
            
               При утвърдителен отговор на първия въпрос, кои са критериите за преценка на съвместимостта с Директива 2009/73/ЕО на подобна намеса на държавата върху цената на доставката на природния газ на крайния потребител?
               По-специално:
               
                           а)
                        
                        
                           До каква степен и при какви условия член 106, параграф 2 от Договора във връзка с член 3, параграф 2 от Директива 2009/73/ЕО позволява на държавите членки, намесвайки се в цената на доставката на природния газ на крайния потребител, да преследват други цели, освен поддържане на разумно ниво на цената на доставката, като сигурност на доставките и териториално сближаване?
                        
                     
                           б)
                        
                        
                           Допуска ли член 3, параграф 2 от Директива 2009/73/ЕО, по-конкретно с оглед на целите за сигурност на доставките и за териториално сближаване, намеса на държава членка в определянето на цената на доставката на природния газ, основана на принципа на пълно покриване на разходите на традиционния доставчик и могат ли разходите, които следва да бъдат покрити с тарифите, да включват други компоненти освен частта, представляваща снабдяването в дългосрочен план?
                        
                     
         
      (1)  Директива 2009/73/ЕО на Европейския парламент и на Съвета от 13 юли 2009 година относно общите правила за вътрешния пазар на природен газ и за отмяна на Директива 2003/55/ЕО (ОВ L 211, стр. 94).